nb da en da de de fr en da sv da da da sv da da da en sv da id da da de en da da da sv da da de es en en da da da sv da da da da da da en da en da fr da de da nl da da da en da en
Pitch me Baby! | Danske Filminstruktører
PITCH ME BABY – ONE MORE TIME!
Idékonkurrence for filmskabere – live!
Danske Filminstruktører og Danske Dramatikere sætter to arbejdslegater på højkant til den, der mest overbevisende kan pitche sin idé live.
8 håbefulde filmskabere skal på scenen og pitche deres idéer til en kortfilm live foran jury og publikum.
Igen i år deler vi ”Pitch me Baby”-prisen i to:
En 1. præmie på 35.000 kr.
En 2. præmie på 15.000 kr.
Vinderen af Pitch Me Baby afsløres lørdag, den 2. september om aftenen til OFF Awards og på hjemmesiden.
Kom og vær publikum, oplev den intense stemning, hep på dine favoritter og stil selv spørgsmål til deltagerne undervejs.
Pitching er en nervepirrende her-og-nu oplevelse, hvor alt kan ske. Stemningen bliver intens, når deltagerne på scenen, badet i projektørlys, får bare 5 minutter til at overbevise jury og publikum om, at netop deres idé er den bedste.
Juryen har derefter 15 minutter til at stille deres spørgsmål.
Der er gratis adgang til live-pitch’en. Alt foregår på dansk. Konkurrencen afholdes torsdag d. 31. august ca. kl. 13-17 på Teater Momentum, Filosofgangen 19, 5000 Odense C. Publikumsadgang er via Ny Vestergade 18, 5000 Odense C.
https://www.googletagmanager.com/ns.html?id=GTM-KTD53S2" height="0" width="0" style="display:none;visibility:hidden">
T: +45 3333 0888
Danske filminstruktører er en interesseorganisation, som forhandler kontrakter, rettigheder og vilkår for ca. 500 instruktører af spillefilm, tv-produktioner, dokumentarfilm og kort- og novellefilm.
Optagelse i foreningen sker ved skriftlig ansøgning.